ai4bharat/Pralekha huggingface dataset:
इस्पात मंत्रालय
श्री धर्मेन्द्र प्रधान ने मध्य प्रदेश के मुख्यमंत्री श्री शिवराज सिंह चौहान के साथ मंडला में कोविड केयर सुविधा का उद्घाटन किया
केन्द्रीय इस्पात और पेट्रोलियम एवं प्राकृतिक गैस मंत्री श्री धर्मेन्द्र प्रधान ने मध्य प्रदेश के मुख्यमंत्री श्री शिवराज सिंह चौहान के साथ आज मंडला जिले में कोविड केयर सुविधा का उद्घाटन किया। इस अवसर पर केन्द्रीय इस्पात राज्य मंत्री श्री फग्गन सिंह कुलस्ते और मध्य प्रदेश के लोक स्वास्थ्य एवं परिवार कल्याण मंत्री डॉ. प्रभुराम चौधरी भी उपस्थित थे।
इस अवसर पर श्री प्रधान ने महामारी से लड़ने का एक नया मॉडल स्थापित करने के लिए मध्य प्रदेश सरकार की सराहना की। उन्होंने कहा कि ऐसा जन भागीदारी, उचित योजना और अच्छे प्रबंधन करने से संभव हुआ है। उन्होंने कहा कि इस सप्ताह शुरू किए गए टीकाकरण कार्यक्रम के नए चरण में राज्य सबसे आगे है और अब तक राज्य में 1.82 करोड़ से अधिक लोगों को टीका लगाया जा चुका है। श्री प्रधान ने कहा कि फिलहाल कोविड के नए मामलों में गिरावट जारी है इसके बावजूद सरकार महामारी की तीसरी लहर की किसी भी संभावना के लिए तैयार रहने में कोई कसर नहीं छोड़ रही है। उन्होंने आश्वासन दिया कि एमओआईएल तब तक कोविड केयर सुविधा का संचालन जारी रखेगा, जब तक कि जिला प्रशासन इसके कार्यों को अपने हाथ में नहीं ले लेता है। श्री प्रधान ने कहा कि आने वाले दिनों में टीकाकरण में और बढ़ोतरी होने की संभावना है और सभी पात्र व्यक्तियों का इस वर्ष के अंत तक टीकाकरण होने जाने की संभावना है।
इस मौके पर श्री चौहान ने कहा कि केन्द्र सरकार के पूर्ण सहयोग से राज्य सरकार ने कोविड पर काबू पाने में सफलता प्राप्त की है। उन्होंने कहा कि राज्य सरकार मरीजों की टेस्टिंग और ट्रैकिंग कर रही है। और बड़े पैमाने पर टीकाकरण करने के साथ-साथ सभी सावधानियां बरत रही है। श्री चौहान ने कहा कि जो नई कोविड केयर सुविधा शुरू की गई, वह मील के पत्थर के रूप में काम करेंगी और महामारी से लड़ने और इसकी तीसरी लहर को रोकने में मदद करेंगी।
इस्पात क्षेत्र के सार्वजनिक उपक्रम एमओआईएल के सहयोग से स्थापित, मंडला जिला अस्पताल के कोविड केयर सुविधा में 70 बेड और मंडला के नैनपुर उप-जिला अस्पताल में 30 बेड शामिल हैं। कोविड केयर से मिलने वाली सुविधाओं में पाइपलाइन और जंबो ऑक्सीजन कंटेनरों के डेडिकेटेड नेटवर्क के माध्यम से ऑक्सीजन की आपूर्ति, माइक्रो सिलेंडर के साथ-साथ चिकित्सा ऑक्सीजन और उसी जुड़ी सुविधाओं की निरंतर आपूर्ति शामिल है। इसके जरिए क्षेत्र में कोविड से संबंधित स्वास्थ्य सेवाएं का विस्तार होगा और तीसरी लहर की तैयारियों को मजबूती मिलेगी।
एमओआईएल भारत में मैंगनीज अयस्क की सबसे बड़ी उत्पादक कंपनी है। यह महाराष्ट्र और मध्य प्रदेश में 11 खदानों का संचालन करती है, जिसमें बालाघाट शामिल है, जो एशिया की सबसे गहरी मैंगनीज अयस्क की खदान है।
भारत सरकार के प्रधान वैज्ञानिक सलाहकार का कार्यालय
अस्सी प्रतिशत आबादी मास्क पहने तो महामारी पर लग सकती है लगाम
डिजाइन के मुख्य उद्देश्यों में सामग्रियों तक आसान पहुंच, घरों में निर्माण आसान करना, उपयोग और पुनः उपयोग को आसान बनाना शामिल है
(अगर 50 प्रतिशत आबादी मास्क पहनती है, तो सिर्फ 50 प्रतिशत आबादी को ही कोरोना वायरस से संक्रमित होने का खतरा हो सकता है। पर, 80 प्रतिशत आबादी मास्क पहनती है, तो इस महामारी पर तत्काल प्रभाव से रोक लगायी जा सकती है। भारत सरकार के प्रधान वैज्ञानिक सलाहकार कार्यालय द्वारा ये तथ्य सार्स-सीओवी-2 कोरोना वायरस से जुड़ी एक नियमावली में पेश किए गए हैं।
सरकार के प्रधान वैज्ञानिक सलाहकार के कार्यालय में वरिष्ठ सलाहकार डॉ शैलजा वैद्य गुप्ता कहती हैं “मास्क की कमी को देखते हुए इस नियमावली में घर पर मास्क बनाने पर जोर दिया गया है। यह पहल मुख्य रूप से उन लोगों के लिए है, जो मास्क पहनना चाहते हैं, लेकिन उनके पास इन मास्कों तक पहुँच नहीं है। ऐसे में घर पर बनाए हुए मास्क उपयोगी हो सकते हैं। इनकी खूबी यह है कि इन्हें धोकर दोबारा उपयोग कर सकते हैं।”
कोरोना वायरस के खतरे को देखते हुए प्रधान वैज्ञानिक सलाहकार कार्यालय ने घर में बने मास्क पर केंद्रित एक विस्तृत नियमावली “सार्स-सीओवी-2 कोरोना वायरस को फैलने से रोकने के लिए मास्क” जारी की है। विश्व स्वास्थ्य संगठन का हवाला देते हुए इस नियमावली में कहा गया है कि “मास्क उन्हीं लोगों पर प्रभावी हैं जो अल्कोहल युक्त हैंडवॉश या साबुन और पानी से हाथ साफ करते हैं। यदि आप मास्क पहनते हैं, तो आपको इसके इस्तेमाल और इसके उचित निस्तारण के बारे में पूरी जानकारी होनी चाहिए।”
मास्क को क्यों पहना जाए? इस पर नियमावली कहती है कि एक व्यक्ति के दूसरे व्यक्ति से संपर्क में आने पर कोविड-19 वायरस आसानी से फैलता है। वायरस को ले जाने वाली बूंदें इसे तेजी से फैलाती हैं और हवा में जीवित रहते हुए यह आखिरकार विभिन्न सतहों के संपर्क में आ जाता है। कोविड-19 को फैलाने वाला वायरस सार्स-कोव-2 किसी ठोस या तरल सतह  पर तीन घंटे तक और प्लास्टिक व स्टेनलेस स्टील पर तीन दिन तक जीवित रहता है।
इस नियमावली में कहा गया है कि मास्क के उपयोग से संक्रमित व्यक्ति से निकले द्रव कणों में मौजूद वायरस के किसी दूसरे व्यक्ति के श्वसन तंत्र में प्रवेश की आशंका कम हो जाती है। सुरक्षित मास्क पहनकर वायरस के सांस के माध्यम से शरीर में प्रवेश की संभावनाएं कम हो जाती हैं, जो इसके प्रसार को रोकने के लिहाज से अहम हो सकता है। हालाँकि, ,मास्क को ऊष्मा, यूवी लाइट, पानी, साबुन और अल्कोहल के एक संयोजन के उपयोग से स्वच्छ किया जाना जरूरी है।
इस नियमावली को जारी करने का उद्देश्य मास्क, इनके उपयोग और मास्क के दोबारा उपयोग की सर्वश्रेष्ठ प्रक्रिया की सरल रूपरेखा उपलब्ध कराना है, जिससे एनजीओ और व्यक्तिगत रूप से लोग खुद ऐसे मास्क तैयार कर सकें और देश भर में तेजी से ऐसे मास्क अपनाए जा सकें। प्रस्तावित डिजाइन के मुख्य उद्देश्यों में सामग्रियों तक आसान पहुंच, घरों में निर्माण आसान करना, उपयोग और पुनः उपयोग को आसान बनाना शामिल है।
For details of the manual, Click here
रक्षा मंत्रालय
“आत्मनिर्भर भारत” के लक्ष्य को हासिल करने की दिशा में डीआरडीओ ने उद्योग द्वारा डिजाइन, विकास और विनिर्माण के लिए 108 प्रणालियों और उप प्रणालियों की पहचान की
माननीय प्रधानमंत्री के “आत्मनिर्भर भारत” के आह्वान की प्रतिक्रिया में रक्षा अनुसंधान एवं विकास संगठन  ने स्वदेशी रक्षा विनिर्माण को मजबूती देने के लिए कई पहल की हैं। इस दिशा में, डीआरडीओ के एक प्रतिनिधिमंडल ने आज रक्षा मंत्री राजनाथ सिंह से मुलाकात की और उन्हें 108 प्रणालियों और उप प्रणालियों के बारे में बताया, जिनकी सिर्फ भारतीय उद्योग द्वारा डिजाइन और विकसित किए जाने के लिए पहचान की गई है। प्रौद्योगिकियों की सूची अनुलग्नक-क में दी गई है। इस पहल से भारतीय रक्षा उद्योग के लिए आत्मनिर्भर भारत के निर्माण की दिशा में कई तकनीक के विकास का मार्ग प्रशस्त होगा।
डीआरडीओ अपनी आवश्यकता के आधार पर इन प्रणालियों के डिजाइन, विकास और परीक्षण के लिए उद्योग को समर्थन भी उपलब्ध कराएगा। आरएंडडी प्रतिष्ठानों, सैन्य बलों और अन्य सुरक्षा एजेंसियों द्वारा इन प्रणालियों से जुड़ी सभी आवश्यकताएं उपयुक्त भारतीय उपक्रम के साथ विकास अनुबंध या उत्पादन ऑर्डर के माध्यम से पूरी की जा सकती हैं। इससे डीआरडीओ को महत्वपूर्ण और आधुनिक प्रौद्योगिकियों तथा प्रणालियों के डिजाइन और विकास पर ध्यान केन्द्रित करने में सहायता मिलेगी।
डीआरडीओ इन प्रणालियों की प्राप्ति के लिए उद्योग के साथ भागीदारी कर रहा है। प्रमुख शस्त्र प्रणालियों के विकास में डीआरडीओ के साथ सहयोग से भारतीय उपक्रम एक स्तर तक परिपक्व हो गए हैं, जहां वे अपने दम पर प्रणालियों का विकास कर सकते हैं। भारतीय उद्योग ‘बिल्ड टू प्रिंट’ भागीदार से ‘बिल्ड टू स्पेसिफिकेशन’ भागीदार में परिवर्तित हो चुका है।
डीआरडीओ के लिए वर्तमान उद्योग आधार में डीपीएसयू, आयुध कारखानों और बड़े उद्योगों के साथ ही 1,800 एमएसएमई शामिल हैं। डीआरडीओ पहले ही विकास सह उत्पादन भागीदारों  के रूप में भारतीय उद्योग को जोड़ने के लिए विभिन्न नीतियों के माध्यम से कई पहल कर चुका है। साथ ही उद्योग को मामूली लागत पर तकनीक की पेशकश कर रहा है और अपने पेटेंट के लिए मुफ्त पहुंच उपलब्ध करा रहा है।
इस पहल से तेजी से उभरते भारतीय रक्षा उद्योग को समर्थन मिलेगा और उद्योग को बड़े स्तर पर “आत्मनिर्भर भारत” की दिशा में योगदान करने में सहायता मिलेगी।
उद्योग के डिजाइन, विकास और विनिर्माण के लिए प्रणालियों/उप प्रणालियों की सूची
पृथ्वी विज्ञान मंत्रालय
समुद्रयान परियोजना का लक्ष्य गहरे समुद्री संसाधनों का अध्ययन करने के लिए तीन कर्मियों को पनडुब्बी में 6 किमी की गहराई तक भेजना है: श्री किरेन रिजिजू
डीप ओशन मिशन में समुद्री संसाधनों को उपयोग में लाने की परिकल्पना की गई है: श्री रिजिजू
केंद्रीय पृथ्वी विज्ञान मंत्री श्री किरेन रिजिजू ने आज कहा कि समुद्रयान परियोजना का उद्देश्य गहरे समुद्री संसाधनों का अध्ययन और जैव विविधता का मूल्यांकन करने के लिए तीन कर्मियों को एक पनडुब्बी में 6000 मीटर की गहराई तक भेजना है। राज्यसभा में एक प्रश्न के लिखित उत्तर में उन्होंने बताया कि इस परियोजना से पारिस्थितिकी तंत्र में कोई बाधा उत्पन्न नहीं होगी, क्योंकि पनडुब्बियों का उपयोग संसाधनों के अन्वेषण के लिए किया जाता है।
श्री रिजिजू ने सदन को सूचित किया कि डीप ओशन मिशन देश के जीडीपी में वृद्धि करने की क्षमता वाली सरकार की नीली अर्थव्यवस्था नीति की सहायता करता है और देश की आर्थिक वृद्धि, बेहतर आजीविका और नौकरियों तथा महासागर के पारिस्थितिकी तंत्र के मजबूत स्थिति के लिए समुद्री संसाधनों के सतत उपयोग की परिकल्पना करता है।.....
एमजी/एमएस/आरपी/आरके/एसएस
(Visitor Counter : 289
शिक्षा मंत्रालय
ईडीसीआईएल  लिमिटेड ने केंद्रीय मानव संसाधन विकास मंत्री को वर्ष 2018-19 के लिए 9.5 करोड़ रुपये का लाभांश चैक सौंपा
 लिमिटेड ने वर्ष 2018-19 के लिए 9.5 करोड़ रुपये के लाभांश का भुगतान किया है।
ईडीसीआईएल के अध्यक्ष एवं प्रबंधक निदेशक श्री मनोज कुमार ने मानव संसाधन विकास मंत्री श्री रमेश पोखरियाल निशंक को लाभांश चैक प्रस्तुत किया। इस अवसर पर मानव संसाधन विकास मंत्रालय के सचिव श्री अमित खरे, अपर सचिव  डॉ. राकेश सरवाल और ईडीसीआईएल के वरिष्ठ अधिकारी भी उपस्थित थे। कंपनी ने वर्ष 2018-19 के दौरान 317.27 करोड़ रुपये का कारोबार और 43. 79 करोड़ रुपये का कर पूर्व लाभ  दर्ज किया है।
ईडीसीआईएल, आईसीटी/आईटी समाधान, ऑनलाइन जांच एवं आकलन सेवाएं, परामर्श सेवाएं, बुनियादी ढांचा, पीएमसी, खरीदारी एवं विदेश शिक्षा सेवाओं को शामिल करके शैक्षिक क्षेत्रों में परियोजना प्रबंधन और परामर्श समाधान उपलब्ध कराता है।
कंपनी भारत में विदेशी छात्रों की संख्या बढ़ाने के लिए मानव संसाधन मंत्रालय की "स्टडी इन इंडिया" नामक मेगा-परियोजना लागू कर रही है। इस कार्यक्रम में बड़े पोर्टल, कॉल सेंटर, सोशल मीडिया अभियान, ब्रांडिंग, आयोजन प्रबंधन और सुविधा केंद्रों की स्थापना शामिल है।
गृह मंत्रालय
केन्द्रीय गृह मंत्री ने वीडियो कांफ्रेंसिंग के माध्यम से लद्दाख के लिए पहले विंटर ग्रेड डीजल बिक्री केन्द्र का उद्घाटन किया
इस कदम से अत्यन्त प्रतिकूल मौसम में भी पर्यटन को बढ़ावा मिलेगा और क्षेत्र के आर्थिक विकास में मदद मिलेगी
संविधान के अनुच्छेद 370 को समाप्त करने से लद्दाख क्षेत्र के लिए नया सवेरा : श्री अमित शाह
मोदी सरकार लद्दाख के लोगों को देश के शेष हिस्सों के साथ लाने के लिए वचनबद्ध : श्री अमित शाह
50,000 करोड़ रुपये की लागत से देश की सबसे बड़ी 7,500 मेगावॉट क्षमता वाली सौर बिजली परियोजना पूरा होने से क्षेत्र के लोगों की समृद्धि बढ़ेगी : श्री अमित शाह
गृह मंत्री श्री अमित शाह ने आज लद्दाख क्षेत्र के लिए पहले विंटर ग्रेड डीजल बिक्री केन्द्र का शुभारंभ किया, जिससे अत्यंत ठंड के मौसम में डीजल ईंधन के जम जाने के कारण लोगों की समस्याओं के समाधान में मदद मिलेगी। उन्होंने कहा कि पानीपत रिफाइनरी द्वारा पहली बार उत्पादित विंटर ग्रेड डीजल इस क्षेत्र में -33 डिग्री की अत्यधिक सर्दी में भी नहीं जमता, जबकि सामान्य ग्रेड के डीजल के इस्तेमाल में कठिनाई होती है।
इस अवसर पर, श्री शाह ने कहा कि श्री नरेन्द्र मोदी के नेतृत्व में सरकार 2014 से लद्दाख क्षेत्र के विकास के लिए प्रतिबद्ध है, जो पिछले 70 वर्षों से उपेक्षित था। संविधान के अनुच्छेद 370 को समाप्त करना इस दिशा में एक महत्वपूर्ण कदम है। श्री शाह ने कहा कि लद्दाख अधिनियम में बदलाव करके, स्वायत्त पर्वतीय विकास परिषद को अधिक बजट देने के अलावा अधिक स्वायत्तता भी दी गई। उन्होंने कहा कि स्थानीय करारोपण की शक्ति मिलने से वे खुद वित्तीय संसाधन भी जुटा पाएंगे।
बिजली के लिए श्रीनगर-लेह ट्रांसमिशन लाइन, लेह एवं करगिल के लिए 14 सोलर परियोजनाओं, लद्दाख विश्वविद्यालय, दो नये महाविद्यालयों, दो नये टर्मिनलों, पांच नये टूरिस्ट सर्किटों और पर्यटकों तथा पर्वतारोहियों के लिए ट्रैकों, 75 प्रतिशत केन्द्रीय सहायता सहित विमान यात्रा सब्सिडी एवं जिला अस्पताल का उन्नयन सहित जैसे नरेन्द्र मोदी सरकार द्वारा पिछले पांच वर्षों में किये गये अनेक उपायों की चर्चा करते हुए, श्री शाह ने कहा कि लद्दाख, लेह और करगिल के लोगों को समान अधिकार मिलेंगे और वे देश के विकास में एकसमान भागीदार होंगे।
श्री शाह ने कहा कि 9 मेगावॉट पनबिजली परियोजना के अलावा, 50,000 करोड़ रुपये की लागत वाली भारत की सबसे बड़ी 7,500 मेगावॉट क्षमता वाली सौर बिजली परियोजना अगले चार वर्षों में पूरी होगी। इससे लद्दाख क्षेत्र का विकास होगा और रोजगार के नये अवसर सृजित होंगे।
गृह मंत्री ने कहा कि इस विंटर ग्रेड डीजल से अत्यन्त ठंड के समय पर्यटकों को यात्रा के दौरान आसानी होगी और क्षेत्र के लोगों की जरूरतों को पूरा करने के साथ-साथ पर्यटन को भी बढ़ावा मिलेगा तथा कुल मिलाकर आर्थिक विकास में मदद मिलेगी।
लेह से वीडियो कांफ्रेंसिंग के माध्यम से जुड़े टूर और टैक्सी ऑपरेटरों एवं आम लोगों ने इस ऐतिहासिक कदम के लिए केन्द्रीय गृह मंत्री को धन्यवाद दिया और कहा कि डीजल के इस नये वर्जन से इस क्षेत्र में एक नया सवेरा आएगा।
इस अवसर पर केन्द्रीय पेट्रोलियम एवं प्राकृतिक गैस मंत्री श्री धर्मेन्द्र प्रधान, लद्दाख से सांसद श्री जामियांग सेरिंग नामग्याल और गृह मंत्रालय तथा पेट्रोलियम मंत्रालय के अन्य वरिष्ठ अधिकारी भी उपस्थित थे।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 165.70 करोड़ से अधिक टीके लगाए जा चुके हैं
बीते चौबीस घंटों में 62 लाख से अधिक टीके लगाए गए
स्वस्थ होने की वर्तमान दर 94.21 प्रतिशत
पिछले 24 घंटों में 2,34,281 नए मामले सामने आए
भारत में सक्रिय मरीजों की संख्या 18,84,937 है
साप्ताहिक सक्रिय मामलों की दर 16.40 प्रतिशत है
पिछले 24 घंटों में 62 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 165.70 करोड़  से अधिक हो गया। इस उपलब्धि को 1,81,35,047 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,95,069
|
|
दूसरी खुराक
|
|
98,59,959
|
||
|
प्रीकॉशन खुराक
|
|
32,81,815
|
|
अग्रिम पंक्ति के कर्मी
|
|
पहली खुराक
|
|
1,83,95,392
|
|
दूसरी खुराक
|
|
1,72,18,111
|
||
|
प्रीकॉशन खुराक
|
|
37,14,213
|
|
15-18 वर्ष आयु वर्ग
|
|
पहली खुराक
|
|
4,56,48,949
|
|
18-44 वर्ष आयु वर्ग
|
|
पहली खुराक
|
|
53,97,99,603
|
|
दूसरी खुराक
|
|
40,23,58,637
|
|
45-59 वर्ष आयु वर्ग
|
|
पहली खुराक
|
|
20,00,62,699
|
|
दूसरी खुराक
|
|
17,05,84,774
|
|
60 वर्ष से अधिक आयु वर्ग
|
|
पहली खुराक
|
|
12,47,17,450
|
|
दूसरी खुराक
|
|
10,63,26,887
|
|
प्रीकॉशन खुराक
|
|
46,97,134
|
|
प्रीकॉशन खुराक
|
||
|
1,16,93,162
|
|
कुल
|
|
|
|
1,65,70,60,692
पिछले 24 घंटों में 3,52,784 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,87,13,494 हो गई है।
नतीजतन, भारत में स्वस्थ होने की दर 94.21 प्रतिशत है।
पिछले 24 घंटे में 2,34,281 नए मरीज सामने आए हैं।
वर्तमान में 18,84,937 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 4.59 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 16,15,993 जांच की गई हैं। भारत ने अब तक कुल 72.73 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 16.40 प्रतिशत है, दैनिक रूप से पुष्टि वाले मामलों की दर 14.50 प्रतिशत है।
रसायन एवं उर्वरक मंत्रालय
एम्फोटेरिसिन-बी की कमी जल्द दूर होगी- श्री मनसुख मंडाविया
5 और फार्मा कंपनियों को तीन दिनों के भीतर भारत में इसके उत्पादन के लिए नई दवा संबंधित स्वीकृति मिली
भारतीय कंपनियों ने एम्फोटेरिसिन-बी की 6 लाख शीशियों के आयात का दिया ऑर्डर
केन्द्रीय रसायन और उर्वरक राज्य मंत्री श्री मनसुख मंडाविया ने आज घोषणा की कि एम्फोटेरिसिन-बी की कमी को जल्द ही दूर किया जाएगा। एम्फोटेरिसिन-बी का उपयोग म्यूकोरमाइकोसिस के उपचार के लिए किया जाता है।
https://twitter.com/mansukhmandviya/status/1395366089916260352?s=20
मंत्री महोदय ने बताया कि तीन दिनों के भीतर मौजूदा 6 फार्मा कंपनियों के अलावा 5 और फार्मा कंपनियों को भारत में इसके उत्पादन के लिए नई दवा से संबंधित स्वीकृति मिल गई है। उन्होंने कहा कि मौजूदा फार्मा कंपनियों ने पहले ही उत्पादन बढ़ाना शुरू कर दिया है।
उन्होंने कहा कि भारतीय कंपनियों ने एम्फोटेरिसिन-बी की 6 लाख शीशियों के आयात के ऑर्डर भी दिए हैं।
श्री मंडाविया ने कहा कि सरकार स्थिति को सुचारू बनाने में कोई कसर नहीं छोड़ रही है।
स्वास्थ्य एवं परिवार कल्याण मंत्रालय
कोरोना वायरस-19 पर अब तक की मौजूदा स्थिति - नए मामलों की पुष्टि हुई
जयपुर में, पहले से ही पुष्टि किए गए इतालवी रोगी की पत्नी में भी कोरोना वायरस-19 से प्रभावित होने की पुष्टि की गई है। यह यहां कोरोना वायरस का तीसरा मामला है।
जयपुर में कोरोना वायरस-19 की पुष्टि वाले समूह का हिस्सा रहे 14 इतालवी और एक भारतीय के लिए भी प्रारंभिक तौर पर कोरोना वायरस-19 की पुष्टि की गई है।
आगरा में एक परिवार के छह  सदस्यों की, जो दिल्ली से कोरोना वायरस-19 की पुष्टि वाले परिवार के सदस्य हैं, कोरोना वायरस-19 की पुष्टि की गई है।
इसके अलावा, तेलंगाना में वायरल से अत्यधिक संक्रमित दो मामलों का पता चला है।
एएम/एसकेसी/जीआरएस- 6094
(Visitor Counter : 305
कार्मिक, लोक शिकायत एवं पेंशन मंत्रालय
भारत और गाम्बिया ने कार्मिक प्रशासन और शासन सुधार में दोनों देशों के बीच द्विपक्षीय सहयोग को मजबूत करने और बढ़ावा देने के लिए एक समझौता ज्ञापन पर हस्ताक्षर किए
भारत सरकार के प्रशासनिक सुधार और लोक शिकायत विभाग, कार्मिक, लोक शिकायत और पेंशन मंत्रालय और गाम्बिया गणराज्य के लोक सेवा आयोग, राष्ट्रपति कार्यालय ने आज 8 जुलाई को कार्मिक प्रशासन और शासन सुधारों के नवीनीकरण पर एक समझौता ज्ञापन पर हस्ताक्षर किए।
इस समझौता ज्ञापन पर प्रशासनिक सुधार एवं लोक शिकायत विभाग की ओर से सचिव श्री संजय सिंह और एच. ई. गाम्बिया के लोक सेवा आयोग की ओर से श्री लैमिन ई. सिंघातेह, प्रभारी डी'अफेयर्स ने हस्ताक्षर किए हैं I
इस हस्ताक्षर समारोह में आभासी रूप से गैम्बियाई लोक सेवा आयोग, विदेश मंत्रालय और राजदूत, भारतीय दूतावास, सेनेगल के वरिष्ठ अधिकारियों ने भाग लिया, जिसे गाम्बिया से मान्यता प्राप्त है।
समझौता ज्ञापन का उद्देश्य कार्मिक प्रशासन और शासन सुधार के क्षेत्र में दोनों देशों के बीच द्विपक्षीय सहयोग को मजबूत करना और उसे बढ़ावा देना है। सरकार में कार्य निष्पादन प्रबंधन प्रणाली में सुधार, अंशदायी पेंशन योजना का कार्यान्वयन और सरकार में ई-भर्ती जैसे क्षेत्रों में सहयोग समझौता ज्ञापन की गतिविधियों के तहत आने वाले किए जाने वाले क्षेत्रों का हिस्सा है। आपसी सहमति से निर्णय लिया गया कि कार्य योजना बनाने की दिशा में शीघ्र ही संयुक्त कार्यदल की बैठक आयोजित की जाएगी।
राष्ट्रपति सचिवालय
राष्ट्रपति ने ‘सैन्यकर्मियों की पत्नियों की प्रेरणादायक कहानियाँ-अस्मिता' कार्यक्रम में भाग लिया
राष्ट्रपति श्रीमती द्रौपदी मुर्मु ने आज  नई दिल्ली में आर्मी वाइव्स वेलफेयर एसोसिएशन  द्वारा आयोजित ‘सैन्यकर्मियों की पत्नियों की प्रेरणादायक कहानियाँ ‘अस्मिता ' कार्यक्रम में भाग लिया।
इस अवसर पर राष्ट्रपति ने सभी भारतीयों की ओर से 'वीर नारियों' के प्रति आभार व्यक्त किया। उन्होंने 'वीर नारियों' की प्रशंसा की, जिन्हें अस्मिता आइकन के रूप में सम्मानित किया गया है। उन्होंने वीर नारियों के कल्याण के प्रयासों के लिए एडब्ल्यूडब्ल्यूए की भी सराहना की।
राष्ट्रपति ने कहा कि किसी समाज और राष्ट्र की गरिमा महिलाओं के आत्मगौरव पर आधारित होती है। उन्होंने पुराने विचारों को छोड़कर, नये विचारों को अपनाने की आवश्यकता पर प्रकाश डाला। उन्होंने पुरानी कहावत, 'हर सफल पुरूष की सफलता के पीछे एक महिला होती है' का जिक्र किया। उन्होंने कहा कि नई कहावत यह होनी चाहिए कि 'हर सफल पुरूष के साथ एक महिला भी होती है।' उन्होंने कहा कि प्रगतिशील विचारों को अपनाकर महिलाओं की पहचान और आत्मविश्वास को मजबूत किया जा सकता है।
राष्ट्रपति का भाषण देखने के लिए कृपया यहां क्लिक करें-
एमजी/एमएस/आरपी/जेके/एनजे /डीके
(Visitor Counter : 235
वित्त मंत्रालय
सीबीआईसी ने विनिमय दर अधिसूचित की
 की धारा 14 के तहत प्राप्त अधिकारों का उपयोग करते हुए और केन्द्रीय अप्रत्यक्ष कर एवं सीमा शुल्क बोर्ड की अधिसूचना एवं 4 अप्रैल, 2019 को जारी कस्टम्स संख्या 30/2019-कस्टम्स  का प्रतिस्थापन करते हुए, इस तरह के प्रतिस्थापन से पहले परिवर्तित की गई चीजों अथवा हटाई जाने वाली चीजों को छोड़कर, केन्द्रीय अप्रत्यक्ष कर एवं सीमा शुल्क बोर्ड  ने यह निर्धारित किया है कि आयात एवं निर्यात की जाने वाली वस्तुओं के संबंध में संबंधित अनुभाग के प्रयोजन के लिए यहां संलग्न की गई अनुसूची-I और अनुसूची-II में से प्रत्येक के कॉलम  में निर्दिष्ट प्रत्येक विदेशी मुद्रा को भारतीय मुद्रा में बदलने की विनिमय दर और भारतीय मुद्रा को विदेशी मुद्राओं में बदलने की विनिमय दर 19 अप्रैल, 2019 से वह दर होगी, जिसका उल्लेख इसके सापेक्ष कॉलम  में संबंधित प्रविष्टि में किया गया है।
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
51.10
|
|
48.85
|
|
2.
|
|
बहरीन दीनार
|
|
190.50
|
|
178.60
|
|
3.
|
|
कैनेडियन डॉलर
|
|
53.00
|
|
51.10
|
|
4.
|
|
चाइनीज युआन
|
|
10.55
|
|
10.20
|
|
5.
|
|
डेनिश क्रोनर
|
|
10.70
|
|
10.30
|
|
6.
|
|
यूरो
|
|
80.00
|
|
77.05
|
|
7.
|
|
हांगकांग डॉलर
|
|
9.05
|
|
8.70
|
|
8.
|
|
कुवैती दीनार
|
|
236.45
|
|
221.20
|
|
9.
|
|
न्यूजीलैंड डॉलर
|
|
48.05
|
|
45.80
|
|
10.
|
|
नॉर्वेजियन क्रोनर
|
|
8.35
|
|
8.05
|
|
11.
|
|
पौंड स्टर्लिंग
|
|
92.35
|
|
89.05
|
|
12.
|
|
कतरी रियाल
|
|
19.75
|
|
18.50
|
|
13.
|
|
सऊदी अरब रियाल
|
|
19.15
|
|
17.95
|
|
14.
|
|
सिंगापुर डॉलर
|
|
52.30
|
|
50.45
|
|
15.
|
|
दक्षिण अफ्रीकी रैंड
|
|
5.15
|
|
4.80
|
|
16.
|
|
स्वीडिश क्रोनर
|
|
7.65
|
|
7.40
|
|
17.
|
|
स्विस फ्रैंक
|
|
70.20
|
|
67.50
|
|
18.
|
|
तुर्की लीरा
|
|
12.45
|
|
11.70
|
|
19.
|
|
यूएई दिरहम
|
|
19.55
|
|
18.35
|
|
20.
|
|
अमेरिकी डॉलर
|
|
70.40
|
|
68.70
अनुसूची – II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
63.30
|
|
60.95
|
|
2.
|
|
कोरियाई वॉन
|
|
6.30
|
|
5.90
आयुष
‘अंतर्राष्ट्रीय योग दिवस 2020’ का पूर्वावलोकन 10 जून को डीडी न्यूज पर प्रसारित किया जाएगा
आयुष मंत्रालय अंतर्राष्ट्रीय योग दिवस 2020 के पूर्वावलोकन के रूप में एक टेलीविजन कार्यक्रम की मेजबानी मोरारजी देसाई राष्ट्रीय योग संस्थान के सहयोग से करेगा जिसे 10 जून, 2020 को सायं 7 बजे से सायं 8 बजे तक डीडी न्यूज पर प्रसारित किया जाएगा। इसे आयुष मंत्रालय के फेसबुक पेज पर भी लाइव स्ट्रीम किया जाएगा।
यह पूर्वावलोकन अंतर्राष्ट्रीय योग दिवस 2020 के लिए 10-दिवसीय आधिकारिक उलटी गिनती को अंकित या चिन्हित करेगा। केंद्रीय आयुष राज्य मंत्री श्री श्रीपद येसो नाईक, केंद्रीय पीएमओ राज्य मंत्री डॉ. जितेंद्र सिंह और भारतीय सांस्कृतिक संबंध परिषद के अध्यक्ष डॉ. विनय सहस्रबुद्धे इलेक्ट्रॉनिक माध्यम से राष्ट्र को संबोधित करेंगे। आयुष सचिव वैद्य राजेश कोटेचा इस अवसर पर उपस्थित होंगे।
कोविड-19 के कारण देश में मौजूदा स्वास्थ्य संबंधी आपात स्थिति को ध्यान में रखते हुए इस वर्ष अंतर्राष्ट्रीय योग दिवस को डिजिटल तरीके से अंतर्राष्ट्रीय स्तर पर मनाया जाएगा। कोरोना वायरस के अत्यधिक संक्रामक होने के मद्देनजर मंत्रालय लोगों को अपने-अपने घरों में ही योगाभ्यास करने के लिए प्रोत्साहित कर रहा है। प्रधानमंत्री श्री नरेन्द्र मोदी ने आम जनता के लिए एक वीडियो ब्लॉगिंग प्रतियोगिता ‘मेरा जीवन, मेरा योग’ की भी घोषणा की है।
पूर्वावलोकन के बाद अगले 10 दिनों की अवधि के दौरान  डीडी भारती/डीडी स्पोर्ट्स पर आम योग प्रोटोकॉल पर प्रशिक्षण सत्र प्रात: 08:00 से प्रात: 08:30 बजे तक होंगे। ये देश के प्रमुख योग शिक्षण संस्थान मोरारजी देसाई राष्ट्रीय योग संस्थान, नई दिल्ली द्वारा आयोजित किए जाएंगे।
योग गुरु स्वामी रामदेवजी, श्री श्री रविशंकरजी, सद्गुरु जग्गी वासुदेवजी, डॉ. एच.आर. नागेंद्रजी, श्री कमलेश पटेल जी , सिस्टर शिवानी और स्वामी भारत भूषणजी हमारे जीवन में योग के विशेष महत्व के बारे में विस्तार से बताएंगे। इसके साथ ही वे हमें यह भी बताएंगे कि कैसे हम योग का उपयोग रोग प्रतिरोधक क्षमता बढ़ाने और मानसिक स्वास्थ्य एवं आरोग्य को बेहतर करने में कर सकते हैं।
मंत्रालय के गणमान्य जन भी लोगों को संबोधित कर कोविड-19 महामारी के मौजूदा कठिन समय में लोगों को अपने घर पर ही योग करने में सक्षम बनाने के लिए मंत्रालय द्वारा उठाए गए महत्वपूर्ण कदमों पर प्रकाश डालेंगे। एम्स के निदेशक, एआईआईए के निदेशक और एमडीएनआईवाई के निदेशक विशेषज्ञों के पैनल में शामिल होंगे।
इस साल अंतर्राष्ट्रीय योग दिवस ऐसे समय में मनाया जाना है जब पूरी दुनिया संक्रामक कोविड-19 की चपेट में है। हालांकि, यह तथ्य अत्यंत महत्वपूर्ण है कि योगाभ्यास के ‘स्वास्थ्य बेहतर करने और तनाव को कम करने वाले’ प्रभाव इस कठिन परिस्थिति में लोगों के लिए विशेष रूप से प्रासंगिक हैं। अत: अंतर्राष्ट्रीय योग दिवस-2020 पर सामाजिक दूरी के नियम का पालन करते हुए लोगों द्वारा अपने-अपने घरों में ही रहकर योग में भाग लेना और सीखना लाभप्रद रहेगा। आयुष मंत्रालय एवं कई अन्य हितधारक संस्थान अपने पोर्टल और फेसबुक, इंस्टाग्राम, ट्विटर और यूट्यूब सहित सोशल मीडिया हैंडल पर विभिन्न डिजिटल संसाधन उपलब्ध करा रहे हैं जिनका उपयोग लोग इस आयोजन हेतु स्वयं को तैयार करने के लिए कर सकते हैं। दुनिया भर में फैले योग के अनुयायी 21 जून को प्रात: 7 बजे एकजुटता दिखाएंगे और अपने-अपने घरों में ही रहकर आम योग प्रोटोकॉल के सामंजस्यपूर्ण योगाभ्यास में पूरे उत्साह के साथ भाग लेंगे।